ΓΡΑΠΤΗ ΕΡΩΤΗΣΗ E-1790/99

υποβολή: Marit Paulsen (ELDR) προς την Επιτροπή

(11 Οκτωβρίου 1999)

Θέμα: Εμβόλιο κατά της μαλάριας.

Στις αναπτυσσόμενες χώρεςπάρχει πολύ μεγάλη ανάγκη για εμβόλιο κατά της μαλάριας. Η βιομηχανία φαρμακευτικών προϊόντων, όμως, δεν δείχνει μεγάλο ενδιαφέρον καθότι τα έσοδα από την πώληση των προϊόντων της στις αναπτυσσόμενες χώρες είναι ελάχιστα.

Μήπως θα μπορούσε η Επιτροπή, στο πλαίσιο της αναπτυξιακής της πολιτικής, ναποβάλει πρόταση ενθαρρύνοντας τα κράτη μέλη να παραγγείλουν εμβόλιο κατά της μαλάριας στη βιομηχανία φαρμακευτικών προϊόντων, αναλαμβάνοντας τη δέσμευση οτι θα πληρώνουν συγκεκριμένο ποσό για κάθε δόση του εμβολίου; Τέτοια πρόταση ενδέχεται να οδηγήσει στην ανάπτυξη εμβολίου.

Απάντηση του κυρίου Nielson εξ ονόματος της Επιτροπής

(30 Νοεμβρίου 1999)

Η Επιτροπή συμφωνεί με την ανάλυση, στην οποία προέβη το Αξιότιμο Μέλος του Κοινοβουλίου, αλλά δεν έχει αναγκαστικά πεισθεί ότι η προτεινόμενη λύση είναι δυνατή ή ακόμα και αποτελεσματική. Η Επιτροπή αναφέρει παρακάτω κάποια πιθανά στοιχεία για μια περισσότερο εφικτή στρατηγική.

Η ελονοσία σκοτώνει περισσότερα από ένα εκατομμύριο άτομα το χρόνο και πλήττει κυρίως τις πτωχότερες χώρες και τους πτωχότερους πληθυσμούς. Οι πρόσφατες πρόοδοι της βιοτεχνολογίας στοχεύουν ενδεχομένως, στην παραγωγή ενός εμβολίου κατά της ελονοσίας. Θα μπορούσε να διανοηθεί κανείς ότι κάτι τέτοιο θα είχεψίστη προτεραιότητα τόσο για τη διεθνή κοινότητα όσο και για τις ιδιωτικές φαρμακευτικές εταιρείες αλλά για μακρό χρονικό διάστημα τα πράγματα δεν ήταν έτσι. Μια πρόσφατη έρευνα έδειξε ότι για παράδειγμα μόνο γύρω στα 80 εκατ. δολάρια ΗΠΑ το χρόνο δαπανώνται στην έρευνα κατά της ελονοσίας και μόνο ένα πολύ μικρό τμήμα από αυτά για τα εμβόλια. Εντούτοις, η ελονοσία και η έλλειψη δημόσιων και ιδιωτικών επενδύσεων για την παρασκευή εμβολίου είναι πλέον στο προσκήνιο, λόγω των πολλών πρωτοβουλιών του Παγκόσμιου Οργανισμού Υγείας (ΠΟΥ) καθώς επίσης και εκείνων που έχουν αναληφθεί στο πλαίσιο του 5ου κοινοτικού προγράμματος για την έρευνα.

Η έλλειψη επενδύσεων για την έρευνα και την παρασκευή εμβολίου κατά της ελονοσίας οφείλεται κυρίως στο γεγονός ότι οι επενδύσεις στην έρευνα και ανάπτυξη νέων τεχνολογιών επικεντρώνεται κυρίως στα προβλήματα των πλούσιων χωρών επειδή οι χώρες αυτές έχουν τις μεγαλύτερες και περισσότερο κερδοφόρες αγορές. Παρατηρήθηκε επίσης μια παρόμοια κατάσταση σε σχέση με την έλλειψη επενδύσεων για την παρασκευή εμβολίου κατά του συνδρόμου επίκτητης ανοσοποιητικής ανεπάρκειας (AIDS) προσαρμοσμένου στις ανάγκες των αναπτυσσομένων χωρών και στα συστήματα δημόσιαςγείας πουφίστανται εκεί.

Τα διαθέσιμα στοιχεία τεκμηριώνουν μια σημαντική πρόκληση, η οποία έως τώρα δεν έχει πλήρως αναγνωρισθεί και σχετίζεται με την έλλειψη κινητοποίησης του συνόλου της επιστήμης και τεχνολογίας για την αντιμετώπιση της κρίσης της δημόσιαςγείας γενικότερα και της ελονοσίας και του AIDS ειδικότερα, που αυτή τη στιγμή αντιμετωπίζουν οι χώρες με τους πτωχότερους πληθυσμούς. Συνεπώς, απαιτείται δημιουργικότητα και νέες συνεργασίες για να γεφυρωθεί το χάσμα μεταξύ ανθρώπινων αναγκών, επιστημονικών προσπαθειών και αποδοτικότητας των αγορών. Μια τέτοια προσέγγιση συζητείται αυτή τη στιγμή στους κόλπους της Κοινότητας σε σχέση με το εμβόλιο κατά του AIDS στις αναπτυσσόμενες χώρες αλλά παρόμοιες στρατηγικές θα μπορούσαν και θα έπρεπε ναπάρξουν και για την ελονοσία. Η στρατηγική που ακολουθείται για το εμβόλιο κατά του AIDS έχει πολλές συνιστώσες που λειτουργούν μάλλον παράλληλα παρά συνδυασμένα ούτως ώστε να γίνεται εξοικονόμηση χρόνου και να επιτυγχάνεται η αμοιβαία ενίσχύσή τους. Ορισμένες από τις κύριες προσεγγίσεις που ακολουθούνται στην Κοινότητα αποτελούν κίνητρα για τη βιομηχανία του ιδιωτικού τομέα να επενδύσει περισσότερο στην έρευνα και την παρασκευή του εμβολίου κατά του AIDS όπως για παράδειγμα τα κίνητρα που προτείνονται στον κανονισμό σχετικά με τα ιδιοσκευάσματα περιορισμένης ζήτησης που συζητείται αυτή τη στιγμή στο Κοινοβούλιο" η δημιουργία μιας περισσότερο αξιόπιστης αγοράς στις αναπτυσσόμενες χώρες με την εγγραφή κονδυλίων για ταπάρχοντα εμβόλια στους εθνικούς προϋπολογισμούς και στους κοινοτικούς προϋπολογισμούς παροχής βοήθειας" η δημιουργία (από κοινού με τους κύριους εταίρους μας) μιας ενδεχόμενης μελλοντικής αγοράς με την εξασφάλιση οικονομικής ενίσχυσης στις χώρες αυτές για την προμήθεια των νέων εμβολίων όταν αυτά θα είναι διαθέσιμα" η αυξανόμενη διάθεση δημοσιονομικών πόρων για την έρευνα και την παρασκευή ενός εμβολίου κατά του AIDS κατάλληλου για τις αναπτυσσόμενες χώρες.

Η Κοινότητα αυτή τη στιγμή ευρίσκεται στην αρχή μόνον αυτής της προσέγγισης για το AIDS και, εφόσον η επιτυχής συνεργασία αποδειχθεί δυνατή και γόνιμη, θα μπορέσουν να εξετασθούν και άλλες πρωτοβουλίες. Όπωςπέδειξε το Αξιότιμο Μέλος του Κοινοβουλίουπάρχουν σοβαροί λόγοι για πρωτοβουλίες αυτού του είδους συμπεριλαμβανομένων και εκείνων για την καταπολέμηση της ελονοσίας.

Η Επιτροπή θα μπορούσε να προσθέσει ότι στην περίπτωση της ελονοσίας, η Κοινότητα αύξησε πρόσφατα την ενίσχυσή της για έρευνα και ανάπτυξη στο 5ο πρόγραμμα-πλαίσιο με τη δημοσίευση δυο προσκλήσεων γιαποβολή προτάσεων (για τη σύσταση μιας σειράς προγραμμάτων έρευνας και ανάπτυξης σχετικά με το εμβόλιο κατά της ελονοσίας καθώς και για ειδικές ερευνητικές προτάσεις όσον αφορά τις αναπτυσσόμενες χώρες). Επιπλέον, η Κοινότητα χρηματοδοτεί αυτή τη στιγμή κλινικά πειράματα επίδειξης στη Γκάμπια με τη συμμετοχή μιας φαρμακευτικής εταιρείας.